श्रमिकों ने विधायक को दिया ज्ञापन
बूंदी| राजस्थानस्टेट गंगानगर शुगर मिल्स के कर्मचारियों ने गुरुवार को विधायक अशोक डोगरा को ज्ञापन देकर इसे बंद करने के आदेशों को निरस्त करवाने की मांग की। ज्ञापन में लिखा कि गंगानगर शुगर मिल्स के बूंदी स्थित मदिरालय को कोटा में शिफ्ट करने के आदेश जारी किए गए हैं। यदि यह आदेश लागू होता है तो इसमें कार्यरत कर्मचारियों उनके परिवारों को कई तरह की दिक्कतें झेलनी पड़ेंगी। यहां करीब 35 स्थाई और इतने ही अस्थाई कर्मचारी कार्यरत हैं, जिनके शहर में मकान बने हुए हैं। साथ ही बच्चे पढ़ते हैं। राज्य सरकार द्वारा इसे आधुनिक बनाने के लिए समय-समय पर राशि खर्च की जाती रही है। ऐसे में कर्मचारियों उनके परिवारों के हित को देखते हुए इसे शिफ्ट करने के आदेश निरस्त करवाए जाएं। ज्ञापन देने वालों में विनोदसिंह, जगदीश, देवीलाल, मोर बाई, कमला देवी, रामस्वरूप, रोहित कराड़, राधाकिशन, भंवरसिंह, धीरजसिंह, हेमराज, बनवारी, पप्पू मीणा, बलवीर मीणा शामिल थे।
hin_Deva hin_Deva